Hljóðmælingar vegna mótorkrossbrautar og skotæfingasvæðis Áætlað er að á föstudaginn fari fram hljóðmælingar á tveimur stöðum í Borgarnesi . Annars vegar hljóðmælingar fyrir mótorkrossbraut við Vallarás og hins vegar fyrir skotæfingasvæði í Hamarslandi . Er það fyrirtækið Trivium sem annast mælingarnar . Afgreiðsla umhverfis - , skipulags - og landbúnaðarnefndar á málinu var samþykkt á fundi sveitarstjórnar Borgarbyggðar 15. apríl síðastliðinn . Guðrún Hilmisdóttir , sviðsstjóri umhverfis - og skipulagssviðs , segir að í nokkurn tíma hafi verið í skoðun hjá sveitarfélaginu að úthluta svæði til iðkunar bæði mótorkross og skotfimi . „ Víða hafa svæði fyrir báðar þessar íþróttir verið í skoðun en þetta eru þau svæði sem verið er að meta núna . Það á að skoða hvernig hljóð dreifist frá þessum stöðum og hvort möguleiki verði að hafa þar mótorkrossbraut og skotæfingasvæði , “ segir hún . „ Að loknum mælingum á föstudaginn fást niðurstöður og svo þarf að taka ákvarðanir út frá þeim , “ bætir Guðrún við .